পুরোপুরি ভিত্তিহীন একটা বক্তব্য। হলুদ সাংবাদিকের রিপোর্টের মতো লাগলো। আমি দীর্ঘকাল আমদানী-রপ্তানী বানিজ্যের সাথে সরাসরি কাজ করি। তাই এখানে দুর্নীতি কোথায় কোথায় হয়, তা প্রত্যক্ষভাবেই জানার সুযোগ আছে আমার। সত্যি বলতে কি প্রতিদিনকার কাজে সেনাবাহিনীর দুর্নীতির আভাষ পাইনি। তবে কেউ কেউ ব্যক্তিগত পর্যায়ে দুর্নীতি করতে পারে। সবাই তো আর ফেরেশতা নয়। কিন্তু এ কথা বলতে দ্বিধা নেই যে সেনাবাহিনী বন্দরে যুগান্তকারী পরিবর্তন এনেছে। এটা সম্ভবতঃ সেনাবাহিনীর সবচেয়ে উল্লেখযোগ্য সাফল্য। গনতান্ত্রিক আমলে একটা জাহাজের যেখানে ১২ দিন লাগতো চট্টগ্রাম বন্দরে এই সরকারের আমলে তা নেমে আসে ২ দিনে। কাস্টমসের দুর্নীতি হয়রানি বন্ধ করার জন্য পুরো সিষ্টেমকে অটোমেশানের মধ্যে আনার চেষ্টা করে যাচ্ছে তারা। কাস্টমসের বাড়া ভাতে ছাই দিচ্ছে বলে দুর্নীতিবাজ কাস্টমস কর্মকর্তাগন অসন্তুষ্ট। তাদের কেউ বেনামীতে এরকম চিঠি দিতে পারে।